stanford-oval/wikipedia huggingface dataset:
เอดูอาร์ท แบร์นชไตน์
ชีวประวัติและแนวคิด

แบร์นชไตน์เกิดในเมืองเชอเนอแบร์ค (ปัจจุบันคือส่วนหนึ่งของกรุงเบอร์ลิน) ในตระกูลเชื้อสายยิว บิดาเป็นพนักงานขับหัวรถจักร แบร์นชไตน์ทำงานเป็นเสมียนธนาคารระหว่าง ค.ศ. 1866–1878 บทบาททางการเมืองของแบร์นชไตน์เริ่มขึ้นใน ค.ศ. 1872 เมื่อเขาสมัครเป็นสมาชิกพรรคสังคมนิยมสายลัทธิมาคส์ที่มีชื่ออย่างเป็นทางการว่าพรรคแรงงานสังคมประชาธิปไตย
วิกฤตการณ์ทางเศรษฐกิจที่เกิดขึ้นในเยอรมนีระหว่าง ค.ศ. 1873–1890 ทำให้แบร์นชไตน์มองเห็นความเปราะบางของระบอบทุนนิยมและเชื่อมั่นในระบอบสังคมนิยม แต่อุปนิสัยส่วนตัวทำให้เขาเป็นนักสังคมนิยมที่ยืดหยุ่นไม่ได้ซ้ายจัด แบร์นชไตน์นิยมความเป็นรูปธรรมมากกว่าการยึดโยงอยู่กับอุดมคติแบบมาคส์ เขามองสังคมนิยมแบบมาคส์ว่ารุนแรงและเคร่งครัดจนเกินไป ตัวเขาเชื่อมั่นในวิถีประชาธิปไตยและแนวทางสันติอยู่
แบร์นชไตน์จำเป็นต้องลี้ภัยไปสวิตเซอร์แลนด์เมื่อนายกรัฐมนตรีบิสมาร์คออกกฎหมายต่อต่านลัทธิสังคมนิยมซึ่งห้ามการชุมนุมและตีพิมพ์เอกสารของพรรค แม้ขณะนั้นพรรคประชาธิปไตยสังคมมีที่นั่งอยู่ในสภาไรชส์ทาคเพียงสิบสองคน ระหว่างที่ลี้ภัยทางการเมือง ใน ค.ศ. 1881 แบร์นชไตน์เป็นบรรณาธิการของวารสาร Der Sozialdemokrat ของพรรคฯ ซึ่งทำตีพิมพ์ขึ้นในนครซือริช เมืองที่เป็นศูนย์รวมของนักสังคมนิยมชาวเยอรมันจำนวนมากที่ระหกระเหินอยู่นอกประเทศ แบร์นชไตน์ใช้เวลาในสวิสพอสมควรกว่าที่จะเริ่มคิดว่าตนเองชอบความคิดของคาร์ล มาคส์
บิสมาร์คกดดันรัฐบาลสวิสอย่างหนัก จนในที่สุด รัฐบาลสวิสก็เนรเทศแบร์นชไตน์ออกจากประเทศใน ค.ศ. 1888 ตั้งแต่นั้นมาเขาจึงย้ายฐานการผลิตสื่อสิ่งพิมพ์ไปอยู่ที่กรุงลอนดอน ซึ่งในช่วงนี้เอง เขามีความสนใจประวัติศาสตร์และเศรษฐศาสตร์จนได้สนิทสนมกับฟรีดริช เอ็งเงิลส์ ผู้ร่วมงานและผู้เกื้อกูลคาร์ล มาคส์ แบร์นชไตน์ได้ใกล้ชิดกับบรรดาสมาชิกแถวหน้าของสมาคมเฟเบียน อันเป็นกลุ่มนักสังคมนิยมในอังกฤษ
หลัง ค.ศ. 1896 แบร์นชไตน์เริ่มตีพิมพ์บทความชุดเกี่ยวกับทัศนะทางการเมืองของเขา และส่งไปยังที่ประชุมของพรรคฯ ในเมืองชตุทการ์ทใน ค.ศ. 1898 เขาเห็นว่าคำพยากรณ์ที่ลัทธิมาคส์เคยทำนายเอาไว้ไม่ตรงกับยุคสมันอีกต่อไป ระบอบทุนนิยมขยายตัวขึ้น ค่าจ้างของแรงงานสูงขึ้น แต่ความขัดแย้งระหว่างชนชั้นก็ไม่ได้รุนแรงอย่างที่นักลัทธิมาคส์เคยคิดไว้ และชนชั้นกลางเพิ่มขึ้นอย่างเห็นได้ชัด เศรษฐกิจทุนนิยมนอกจากจะไม่ล่มสลายแล้วแต่กลับแข็งแกร่งขึ้นอย่างมั่นคง และนั้นทำให้แบร์นชไตน์กลายเป็นผู้นำของสำนักทรรศนะใหม่ (Revisionist school) เขามองว่าการต่อสู้ของชนชั้นกรรมกรที่เป็นอยู่เป็นทางที่ไม่ยั่งยืนและเหมาะสม
เมื่อแบร์นชไตน์เดินทางกลับเยอรมนีใน ค.ศ. 1901 เขาเริ่มเผยแพร่ความคิดใหม่ที่ว่า สังคมนิยมคืออุดมการณ์ที่อยู่ปลายทางของเสรีนิยม หาใช่อุดมการณ์ที่เกิดจากการล้มล้างนายทุนชนชั้นกลาง เขาเสนอว่านักสังคมนิยมควรเลิกมองว่าชนชั้นกลางเป็นผู้กดขี่และเป็นกาฝากสังคมได้แล้ว เขาเสนอว่าแนวทางอันสำเร็จยั่งยืนยาวอยู่ที่การปฏิรูปทีละเล็กน้อยแต่มั่นคงมากกว่าการปฏิรูปแบบล้างกระดานจนทำให้เศรษฐกิจพังทลาย ข้อเสนอต่างๆของเขาถูกเพิกเฉยโดยที่ประชุมพรรคฯ แต่ได้รับการตอบรับที่ดีจากบรรดาผู้นำสหภาพแรงงานในเยอรมนีและประเทศอื่น ต่อมาใน ค.ศ. 1902 แบร์นชไตน์ได้เป็นสมาชิกสภาไรชส์ทาคจากพรรคสังคมประชาธิปไตย ทำให้แนวคิดสังคมนิยมวิวัฒน์ของเขาเริ่มเป็นที่แพร่หลายและยอมรับ
กัวเดอลุป

16°15′N 61°35′W﻿ / ﻿16.250°N 61.583°W﻿ / 16.250; -61.583
| กัวเดอลุป |
| --- | --- |
จังหวัดและแคว้นโพ้นทะเลของฝรั่งเศส
เพลง: ลามาร์แซแยซ 


ประเทศ:  ฝรั่งเศส
เมืองหลัก: บัส-แตร์
จังหวัด: 1
การปกครอง
 • ประธานสภาจังหวัด: Guy Losbar
 • ประธานสภาแคว้น: Ary Chalus
พื้นที่
 • ทั้งหมด: 1,628 ตร.กม. (629 ตร.ไมล์)
อันดับพื้นที่: อันดับที่ 16 ในระดับแคว้น
ความสูงจุดสูงสุด (La Grande Soufriere): 1,467 เมตร (4,813 ฟุต)
ประชากร (มกราคม ค.ศ. 2018)
 • ทั้งหมด: 387,629 คน
 • ความหนาแน่น: 240 คน/ตร.กม. (620 คน/ตร.ไมล์)
เขตเวลา: UTC-4:00 (AST)
รหัส ISO 3166: GP FR-971
จีดีพี (2014): อันดับที่ 25
รวม: 8.1 พันล้านยูโร (10.3 พันล้านดอลลาร์สหรฐ)
ต่อหัว: 19,810 ยูโร (25,479 ดอลลาร์สหรัฐ)
เขตปริมณฑลใหญ่สุด: ปวงตาปิทร์
ภูมิภาค NUTS: FRA
เว็บไซต์: www.guadeloupe.pref.gouv.fr www.nic.gp
กัวเดอลุป หรือ กวาเดอลูป (ฝรั่งเศส: Guadeloupe, ออกเสียง: [ɡwad(ə)lup] ( ฟังเสียง); ครีโอลแอนทิลลีส: Gwadloup, [ɡwadlup]) เป็นเกาะที่มีฐานะเป็นแคว้นของประเทศฝรั่งเศส ตั้งอยู่ในหมู่เกาะลีเวิร์ด ทางทิศตะวันออกของทะเลแคริบเบียน มีพิกัดภูมิศาสตร์อยู่ที่ 16°15′เหนือ และ 61°35′ตะวันตก มีพื้นที่ 1,628 ตารางกิโลเมตร และมีจำนวนประชากรประมาณ 400,000 คน ซึ่งมากที่สุดในบรรดาดินแดนที่อยู่ในความปกครองของประเทศในยุโรป ที่มีที่ตั้งอยู่ในทวีปอเมริกาเหนือ
กัวเดอลุปเป็นจังหวัดโพ้นทะเลของประเทศฝรั่งเศส เช่นเดียวกับจังหวัดโพ้นทะเลอื่น ๆ นอกจากนี้ยังเป็น 1 ใน 18 แคว้นของฝรั่งเศส (ในฐานะแคว้นโพ้นทะเล) ด้วย และถือเป็นอันหนึ่งอันเดียวกับสาธารณรัฐ
ประวัติศาสตร์

เกาะแห่งนี้เดิมทีถูกเรียกโดยชาวอาราวักผู้มาตั้งถิ่นฐานเมื่อปี ค.ศ.300  ว่า "คารุเคร่า" หมายถึงเกาะแห่งกระแสน้ำอันสวยงาม ต่อมาในช่วงศตวรรษที่ 8 ชาวแคริบเบียน ได้เริ่มเข้ามาอาศัย
ภูมิศาสตร์

กัวเดอลุปประกอบด้วยเกาะ 5 แห่ง ได้แก่ เกาะบัส-แตร์ เกาะกร็องด์-แตร์ (แยกจากเกาะบัส-แตร์โดยช่องทะเลแคบ ๆ ที่เรียกว่าแม่น้ำซอลต์) เกาะลาเดซีราด หมู่เกาะเลแซ็งต์ และเกาะมารี-กาล็องต์
ประชากร

| ปี | ประชากร | ±% p> a. |
| --- | --- | --- |
| 1967  | 305,312 | —     |
| 1974  | 315,848 | +0.49% |
| 1982  | 317,269 | +0.06% |
| 1990  | 353,431 | +1.36% |
| 1999  | 386,566 | +1.00% |
| 2007  | 400,584 | +0.45% |
| 2012  | 403,314 | +0.14% |
| 2017  | 390,253 | −0.66% |
ที่มา: INSEE
กวาเกอลูปมีประชากรตามสำมะโน ค.ศ. 2017 ที่ 402,119 คน ส่วนใหญ่เป็นชาวแคริบเบียนเชื้อสายแอฟริกัน ส่วนชนกลุ่มน้อยได้แก่ยุโรป, อินเดีย (ทมิฬ, เตลูกู และอินเดียตอนใต้กลุ่มอื่น ๆ), เลบานอน, ซีเรีย และจีน นอกจากนี้ยังมีชาวเฮติจำนวนหนึ่ง ส่วนใหญ่ทำงานก่อสร้างและคนขายของข้างทาง ถึงแม้ว่าบัส-แตร์มีสถานะเป็นเมืองหลัก แต่เมืองใหญ่สุดกลับเป็นของปวงตาปิทร์
ประชากรในกัวเดอลุปลดลง 0.8% ต่อปีนับตั้งแต่ ค.ศ. 2013 ใน ค.ศ. 2017 ความหนาแน่นประชากรเฉลี่ยในกัวเดอลุปอยู่ที่ 240 คนต่อตารางกิโลเมตร ซึ่งถือว่าสูงมากเมื่อเทียบกับฝรั่งเศสแผ่นดินใหญ่ที่มีความหนาแน่นเฉลี่ย 119 คนต่อตารางกิโลเมตร
เขตการปกครอง > สัญลักษณ์และธง

เนื่องจากเป็นส่วนหนึ่งของฝรั่งเศส ทำให้กัวเดอลุปใช้ธงชาติฝรั่งเศสเป็นธงทางการ และ ลามาร์แซแยซ เป็นเพลงชาติ
ธงชาติฝรั่งเศส
ธงนิคมกัวเดอลุป
ธงนิคมกัวเดอลุปรูปแบบสีแดง
ธงที่ใช้งานโดยขบวนการเอกราชและวัฒนธรรม
โลโกสภาแคว้นกัวเดอลุป
แหล่งข้อมูลอื่น

Prefecture website (ในภาษาฝรั่งเศส)
Regional Council website (ในภาษาฝรั่งเศส)
Departmental Council website (ในภาษาฝรั่งเศส)
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ  เช็กเกีย 
ภูมิศาสตร์:  มิวสิกเบรนซ์ พื้นที่ 
ประชาชน:  รัฐสภาสหราชอาณาจักร 
อื่น ๆ:  NARA  IdRef
เล็นคา เดือร์

นักวอลเลย์บอลชาวเยอรมัน
เล็นคา เดือร์ (เยอรมัน: Lenka Dürr) เกิดวันที่ 10 ธันวาคม ค.ศ. 1990 ที่เมืองเม็มมิงเงิน เป็นนักวอลเลย์บอลชาวเยอรมัน ผู้ทำหน้าที่ในตำแหน่งลิเบอโร เธอเป็นสมาชิกของวอลเลย์บอลหญิงทีมชาติเยอรมนี และเล่นให้แก่ทีมอิมเพลวรอตสวัฟ นอกจากนี้ เธอเข้าร่วมการแข่งขันวอลเลย์บอลเวิลด์กรังด์ปรีซ์ 2017 และวอลเลย์บอลหญิงเนชันส์ลีก 2018
สโมสรที่เข้าร่วม

เอฟเทเอสเฟา สเตราบิง (ค.ศ. 2005–2006)
โรเทราเบินฟิลส์บีบวร์ก (ค.ศ. 2006–2013)
อิกติซาดชิ บากู (ค.ศ. 2013–2014)
อาเซอร์ยอล บากู (ค.ศ. 2014–2015)
อิมเพลวรอตสวัฟ (ค.ศ. 2015–2016)
รางวัลที่ได้รับ > ส่วนบุคคล

"ลิเบอโรยอดเยี่ยม" มงเทรอวอลลีย์แมสเตอส์ 2014
"ลิเบอโรยอดเยี่ยม" มงเทรอวอลลีย์แมสเตอส์ 2017
แหล่งข้อมูลอื่น

FIVB Profile
แม่แบบ:DOSB profile
เอากุสท์ ไนท์ฮาร์ท ฟ็อน กไนเซอเนา

Generalfeldmarschall of Prussian Army ( 1760–1831)
| กราฟ ไนท์ฮาร์ท ฟ็อน กไนเซอเนา |
| --- | --- |

เกิด: 27 ตุลาคม ค.ศ. 1760(1760-10-27) ชิลเดา ราชรัฐซัคเซิน จักรวรรดิโรมันอันศักดิ์สิทธิ์
เสียชีวิต: 23 สิงหาคม ค.ศ. 1831(1831-08-23) (70 ปี) โพเซิน มณฑลโพเซิน ราชอาณาจักรปรัสเซีย (ปัจจุบันอยู่ในโปแลนด์)
รับใช้:  ราชาธิปไตยฮาพส์บวร์ค  ราชรัฐอันส์บัค  ปรัสเซีย
ประจำการ: 1779–1831
ชั้นยศ: จอมพล (Generalfeldmarschall)
บังคับบัญชา: กองทัพน้อยที่ 8
การยุทธ์: สงครามปฏิวัติอเมริกา   สงครามนโปเลียน
บำเหน็จ: พัวร์เลอเมรีท
เอากุสท์ วิลเฮ็ล์ม อันโทน ไนท์ฮาร์ท (เยอรมัน: August Wilhelm Anton Neidhardt) หรือหลังปี 1814 ได้รับยศขุนนางเป็น กราฟไนท์ฮาร์ท ฟ็อน กไนเซอเนา (Graf Neidhardt von Gneisenau) เป็นนักการทหารและจอมพลชาวเยอรมันจากราชอาณาจักรปรัสเซีย เขาเป็นผู้ปฏิรูปกองทัพปรัสเซียในสงครามปลดแอก
กไนเซอเนาเกิดที่เมืองชิลเดา ราชรัฐซัคเซิน ในครอบครัวยากจน บิดาของเขานายทหารปืนใหญ่ชาวซัคเซิน ครอบครัวเขาย้ายถิ่นฐานไปอยู่เวือทซ์บวร์คและแอร์ฟวร์ท ซึ่งในปี 1777 เขาเข้าศึกษาที่มหาวิทยาลัยแอร์ฟวร์ท และสองปีถัดมาก็เข้ารับราชการทหารในกรมทหารออสเตรียประจำแอร์ฟวร์ท ต่อมาเขาเข้าสังกัดหน่วยทหารของมาร์คกราฟแห่งไบร็อยท์-อันส์บัค หน่วยทหารดังกล่าวได้รับการว่าจ้างจากอังกฤษให้สู้รบในสงครามปฏิวัติอเมริกา ด้วยเหตุนี้ กไนเซอเนาจึงได้เรียนรู้ภาษาอังกฤษและได้รับประสบการณ์อันมีค่าในทวีปอเมริกา จนกระทั่งเดินทางกลับยุโรปในปี 1786 และเข้ารับราชการทหารปรัสเซียในชั้นยศร้อยโท กรมทหารราบ ต่อมาในปี 1790 เขาได้เลื่อนยศเป็นร้อยเอก และปฏิบัติหน้าที่ในโปแลนด์ระหว่างปี 1793–1794
ในปี 1806 ระหว่างสงครามนโปเลียน พันตรี กไนเซอเนาเป็นนายทหารฝ่ายเสนาธิการประจำพลเอก ฟรีดริช เจ้าชายแห่งโฮเอินโลเออ และได้มีส่วนร่วมในยุทธการที่ซาลเฟ็ลท์และเยนา ต่อมาได้บัญชาการกองพลน้อยทหารราบชั่วคราวในการทัพลิทัวเนีย ในปี 1807 กองทัพปรัสเซียส่งพันตรี กไนเซอเนาเป็นผู้บังคับกองพันทหารประจำค็อลแบร์ค และสามารถรักษาเมืองจากการโจมตีของกองทัพนโปเลียนไว้ได้จนเกิดสนธิสัญญาทิลซิท กไนเซอเนาจึงได้เลื่อนยศเป็นพันโทและได้รับเหรียญพัวร์เลอเมรีท และมีความก้าวหน้าตามลำดับ
เอริช ฮ็อนเน็คเคอร์

| เอริช ฮ็อนเน็คเคอร์ |
| --- | --- |
Erich Honecker
เอริช ฮ็อนเน็คเคอร์ในปี พ.ศ. 2519

เลขาธิการพรรคเอกภาพสังคมนิยมเยอรมนี
ดำรงตำแหน่ง 3 พฤษภาคม 1971 – 18 ตุลาคม 1989
ก่อนหน้า: วัลเทอร์ อุลบริชท์
ถัดไป: เอก็อน เคร็นทซ์
ประธานสภาแห่งรัฐ
ดำรงตำแหน่ง 29 ตุลาคม 1976 – 24 ตุลาคม1989
หน.รัฐบาล: วิลลี ชโตฟ
ก่อนหน้า: วิลลี ชโตฟ
ถัดไป: เอก็อน เคร็นทซ์
ประธานสภากลาโหมแห่งชาติ
ดำรงตำแหน่ง 3 พฤษภาคม 1971 – 18 ตุลาคม 1989
ก่อนหน้า: วัลเทอร์ อุลบริชท์
ถัดไป: เอก็อน เคร็นทซ์
 
ข้อมูลส่วนบุคคล
เกิด: 25 สิงหาคม ค.ศ. 1912(1912-08-25) น็อยน์เคียร์เชิน จักรวรรดิเยอรมัน
เสียชีวิต: 29 พฤษภาคม ค.ศ. 1994(1994-05-29) (81 ปี) ซานติอาโก ประเทศชิลี
ลายมือชื่อ: 

เอริช ฮ็อนเน็คเคอร์ (เยอรมัน: Erich Honecker) เป็นอดีตประมุขแห่งรัฐของประเทศเยอรมนีตะวันออก ซึ่งดำรงตำแหน่งตั้งแต่ปี 1976 จนถึง 1989 ก่อนจะเกิดการทลายกำแพงเบอร์ลินเพียงเดือนเดียว เขาดำรงตำแหน่งเป็นเลขาธิการพรรคเอกภาพสังคมนิยมเยอรมนี ก่อนจะได้รับเลือกเป็นประธานสภาแห่งรัฐแทนวิลลี ชโตฟในปี 1976 และดำรงตำแหน่งประมุขแห่งรัฐ ในระหว่างที่เขาดำรงตำแหน่งประมุขแห่งเยอรมนีตะวันออก เขามีความสัมพันธ์ใกล้ชิดกับสหภาพโซเวียตซึ่งสนับสนุนกองทัพในประเทศและการมีอำนาจของเขา
เขาเริ่มต้นเส้นทางการเมืองในคริสต์ทศวรรษที่ 1930 โดยการเข้าร่วมกับพรรคคอมมิวนิสต์เยอรมนี ทำให้เขาถูกพรรคนาซีจับกุมและถูกจำคุก เมื่อสิ้นสุดสงครามโลกครั้งที่สอง เขาจึงได้รับอิสรภาพและเข้าสู่เส้นทางการเมืองอีกครั้ง และเขาได้ก่อตั้งองค์กรเยาวชนของพรรคเอกภาพสังคมนิยมเยอรมนี มีชื่อว่า "ยุวชนเสรีเยอรมัน" ในปี 1946 และเป็นประธานองค์กรนี้จนถึงปี 1955 และเมื่อเขาดำรงตำแหน่งเลขานุการฝ่ายความมั่นคงของพรรคเอกภาพสังคมนิยมเยอรมนี เขามีส่วนสำคัญในการสร้างกำแพงเบอร์ลินในปี 1961  และยังมีหน้าที่รับผิดชอบในการสั่งยิงผู้ที่พยายามหลบหนีออกจากประเทศหรือข้ามฝั่งไปตามแนวกำแพงและชายแดน
ในปี 1970 เขาแย่งชิงอำนาจทางการเมืองกับวิลลี ชโตฟ โดยเขาได้รับการสนับสนุนจากเลโอนิด เบรจเนฟ ซึ่งทำให้เขาได้รับตำแหน่งประธานสภาแห่งรัฐและเป็นประมุขแห่งเยอรมนีตะวันออกในเวลาต่อมา ภายใต้การปกครองของเขา เขาได้นำหลักการสังคมนิยมตลาดมาใช้และผลักดันเยอรมนีตะวันออกสู่ประชาคมโลกได้สำเร็จ และได้เข้าร่วมเป็นสมาชิกแห่งสหประชาชาติซึ่งถือว่าเป็นความสำเร็จในฐานะนักการเมืองและประมุขแห่งรัฐของเขา
เมื่อความตึงเครียดในสงครามเย็นเริ่มคลี่คลายลงในปลายคริสต์ทศวรรษที่ 1980 และมิฮาอิล กอร์บาชอฟได้ใช้นโยบายเปเรสตรอยคา-กลัสนอสต์ ฮ็อนเน็คเคอร์ได้คัดค้านนโยบายนี้ยกเว้นการเปลี่ยนแปลงเชิงปฏิรูปบางอย่างในระบบการเมืองภายในประเทศ ต่อมาประชาชนในประเทศเยอรมนีตะวันออกได้ประท้วงรัฐบาลของเขา เขาได้เรียกร้องให้สหภาพโซเวียตสนับสนุนการปราบปรามผู้เห็นต่างและผู้ที่ออกมาชุมนุมดังกล่าว แต่กอร์บาชอฟปฏิเสธ ต่อมาเขาถูกบังคับให้ลาออกจากประธานสภาแห่งรัฐโดยพรรคเอกภาพสังคมนิยมเยอรมนีในเดือนตุลาคม พ.ศ. 2532 เพื่อรักษาภาพลักษณ์ของรัฐบาล แต่ได้ประสบความล้มเหลวและนำไปสู่การล่มสลายของระบอบคอมมิวนิสต์ในเยอรมนีตะวันออก และทั้งสองประเทศรวมกันเป็นประเทศเยอรมนีจนถึงปัจจุบัน
หลังการรวมประเทศเยอรมนีในปี 1990 เขาพยายามหลบหนีออกนอกประเทศโดยทำเรื่องขอลี้ภัยที่สถานเอกอัครราชทูตชิลีในกรุงมอสโก แต่เขาได้ถูกส่งตัวกลับประเทศเยอรมนี ในปี 1992 เพื่อรับการพิจารณาคดีข้อหาละเมิดสิทธิมนุษยชนในสมัยที่เขายังเป็นประมุขแห่งรัฐ แต่การดำเนินคดีดังกล่าวได้ยกเลิกเนื่องจากเขาป่วยเป็นมะเร็งตับระยะสุดท้าย และเขาได้รับการปล่อยตัวไป เขาจึงลี้ภัยอยู่ในประเทศชิลีพร้อมครอบครัวของเขา และถึงแก่อสัญกรรมในวันที่ 29 พฤษภาคม 1994 ในวัย 81 ปี
เอก็อน เคร็นทซ์

| เอก็อน เคร็นทซ์ |
| --- | --- |
Egon Krenz
(5 มิถุนายน 1984)

เลขาธิการพรรคเอกภาพสังคมนิยมเยอรมนี
ดำรงตำแหน่ง 18 ตุลาคม 1989 – 3 ธันวาคม 1989
ก่อนหน้า: เอริช ฮ็อนเน็คเคอร์
ถัดไป: ไม่มี
ประธานสภาแห่งรัฐ
ดำรงตำแหน่ง 18 ตุลาคม 1989 – 6 ธันวาคม 1989
นายกรัฐมนตรี: วิลลี ชโตฟ ฮันส์ โมโดร
ก่อนหน้า: เอริช ฮ็อนเน็คเคอร์
ถัดไป: มันเฟรท แกร์ลัค
ประธานสภาป้องกันสาธารณรัฐ
ดำรงตำแหน่ง 18 ตุลาคม 1989 – 6 ธันวาคม 1989
ก่อนหน้า: เอริช ฮ็อนเน็คเคอร์
ถัดไป: สำนักงานยกเลิก
 
ข้อมูลส่วนบุคคล
เกิด: เอก็อน รูดี แอ็นสท์ เคร็นทซ์  (1937-03-19) 19 มีนาคม ค.ศ. 1937 (87 ปี) กอวอบแชก, เยอรมนี (ตอนนี้ กอวอบแชก, โปแลนด์)
เชื้อชาติ: เยอรมัน
พรรคการเมือง: พรรคเอกภาพสังคมนิยมเยอรมนี (1961–1990)
คู่สมรส: เอริกา เคร็นทซ์ (1961–2017)
บุตร: Thorsten Carsten
วิชาชีพ: นักการเมือง
ลายมือชื่อ: 

| เอก็อน เคร็นทซ์ |
| --- | --- |
เคร็นทซ์ ในปี 2007
สัญชาติ: เยอรมัน
สถานะทางคดี: รับโทษจำคุก 13 มกราคม 2000 – 18 ธันวาคม 2003, เผยแพร่เมื่อ การคุมประพฤติ จนกระทั่ง 2006. เปิดตัวตั้งแต่ 2006, ประโยคเต็ม.

พิพากษาลงโทษฐาน: การฆาตกรรม
บทลงโทษ: 6½ปี การจำคุก
 
เอก็อน รูดี แอ็นสท์ เคร็นทซ์ (เยอรมัน: Egon Rudi Ernst Krenz) เป็นอดีตนักการเมืองเยอรมันตะวันออกซึ่งเป็นผู้นำพรรคคอมมิวนิสต์คนสุดท้ายของเยอรมนีตะวันออกในช่วงเดือนสุดท้ายของปี 2532 เขาประสบความสำเร็จในนาม เอริช ฮ็อนเน็คเคอร์ ในฐานะเลขาธิการทั่วไปของพรรคเอกภาพสังคมนิยมเยอรมนี แต่ถูกบังคับให้ลาออกเพียงไม่กี่เดือนต่อมาเมื่อกำแพงเบอร์ลิน. ตลอดอาชีพของเขา เคร็นทซ์ ดำรงตำแหน่งสำคัญหลายแห่งใน SED เขาเป็นรอง ฮ็อนเน็คเคอร์ ตั้งแต่ปี 1984 เป็นต้นไปจนกระทั่งเขาประสบความสำเร็จในปี 1989 ท่ามกลางการประท้วงต่อต้านระบอบการปกครอง เคร็นทซ์ ไม่ประสบความสำเร็จในความพยายามที่จะรักษาอำนาจการปกครองของระบอบคอมมิวนิสต์และถูกบังคับให้ลาออกหลายสัปดาห์หลังจากการล่มสลายของกำแพงเบอร์ลิน เขาถูกขับไล่ออกจากพรรค SED เมื่อวันที่ 21 มกราคม 2533 หลังจากการรวมประเทศเยอรมันในปี 2533 เขาถูกตัดสินจำคุกหกปีครึ่งในคุกข้อหาฆ่าคนตายเพื่อสังหารบทบาทของเขาในอาชญากรรมของระบอบคอมมิวนิสต์ เขาออกจากเมือง Dierhagen ในรัฐเมคเลินบวร์ค-ฟอร์พ็อมเมิร์นเมื่อเขาได้รับการปล่อยตัวจากคุกเมื่อปลายปี 2546
แหล่งข้อมูลอื่น

Day by Day – East Germany 1989
| ก่อนหน้า> ตำแหน่งทางการเมือง  | ตำแหน่งทางการเมือง  | เอก็อน เคร็นทซ์> ตำแหน่งทางการเมือง  | ตำแหน่งทางการเมือง  | ถัดไป> ตำแหน่งทางการเมือง  |
| --- | --- | --- | --- | --- |
| สมัยก่อนหน้า เอริช ฮ็อนเน็คเคอร์ | เลขาธิการคณะกรรมการกลางของพรรคเอกภาพสังคมนิยมเยอรมนี 1989 | สมัยต่อมา สำนักงานยกเลิก  พรรคสังคมนิยมประชาธิปไตย  |  |  |
| สมัยก่อนหน้า เอริช ฮ็อนเน็คเคอร์ | ประธานสภาแห่งรัฐของสาธารณรัฐประชาธิปไตยเยอรมัน 1989 | สมัยต่อมา มันเฟรท แกร์ลัค |  |  |
| ด ค กเลขาธิการพรรคเอกภาพสังคมนิยม |
| --- | --- |
 วัลเทอร์ อุลบริชท์  เอริช ฮ็อนเน็คเคอร์  เอก็อน เคร็นทซ์ 
| ด ค กประมุขแห่งสาธารณรัฐประชาธิปไตยเยอรมนี |
| --- | --- | --- |
| ประธานาธิบดี |  วิลเฮ็ล์ม พีค  |  |
| ประธานสภาแห่งรัฐ |  วัลเทอร์ อุลบริชท์  วิลลี ชโตฟ  เอริช ฮ็อนเน็คเคอร์  เอก็อน เคร็นทซ์  มันเฟรท แกร์ลัค  |  |
| ประธานหอประชาชน |  ซาบีเนอ แบร์คมัน-โพล  |  |
| ด ค กประมุขแห่งรัฐเยอรมนี |
| --- | --- | --- |
| สมาพันธรัฐแห่งแม่น้ำไรน์ 1806–1813 |  นโปเลียนที่ 1 แห่งฝรั่งเศส  |         |
| สมาพันธรัฐเยอรมัน  1815–1866 |  ฟรันทซ์ที่ 1 แห่งออสเตรีย  แฟร์ดีนันท์ที่ 1  ฟรันทซ์ โยเซ็ฟที่ 1  |         |
| สมาพันธรัฐเยอรมันเหนือ  1867–1871 |  วิลเฮ็ล์มที่ 1 แห่งปรัสเซีย  |         |
| จักรวรรดิเยอรมัน  1871–1918 |  วิลเฮ็ล์มที่ 1 แห่งเยอรมนี  ฟรีดริชที่ 3  วิลเฮ็ล์มที่ 2  |         |
| สาธารณรัฐไวมาร์  1919–1933 |  ฟรีดริช เอเบิร์ท  ฮันส์ ลุทเทอร์  วอลเตอร์ ไซมอนส์  เพาล์ ฟ็อน ฮินเดินบวร์ค  |         |
| นาซีเยอรมนี   1933–1945 |  เพาล์ ฟ็อน ฮินเดินบวร์ค  อดอล์ฟ ฮิตเลอร์  คาร์ล เดอนิทซ์  |         |
| เยอรมนีตะวันออก  1949–1990 |  โยฮันเนิส ดีคมัน  วิลเฮ็ล์ม พีค  โยฮันเนิส ดีคมัน  วัลเทอร์ อุลบริชท์  ฟรีดริช เอเบิร์ท ผู้ลูก  วิลลี ชโตฟ  เอริช ฮ็อนเน็คเคอร์  เอก็อน เคร็นทซ์  มันเฟรท แกร์ลัค  ซาบีเนอ แบร์คมัน-โพล  |         |
| เยอรมนีตะวันตก / เยอรมนี  1949–1990 /  1990–ปัจจุบัน |  คาร์ล อาร์น็อลท์  เทโอดอร์ ฮ็อยส์  ไฮน์ริช ลึพเคอ  กุสทัฟ ไฮเนอมัน  วัลเทอร์ เชล  คาร์ล คาร์สเทินส์  ริชชาร์ท ฟ็อน ไวทซ์เซ็คเคอร์  โรมัน แฮร์ทโซค  โยฮันเนิส เรา  ฮอสท์ เคอเลอร์  เย็นส์ เบิร์นเซิน  คริสทีอัน วุล์ฟ  ฮอสท์ เซโฮเฟอร์  โยอาคิม เกาค์  ฟรังค์-วัลเทอร์ ชไตน์ไมเออร์  |         |
ตัวเอียง หมายถึง ผู้รักษาการ
เรื่องสมคบคิดบีเลอเฟ็ลท์

หินที่ระลึกถึงเรื่องสมคบคิดบีเลอเฟ็ลท์
เรื่องสมคบคิดบีเลอเฟ็ลท์ (เยอรมัน: Bielefeldverschwörung หรือ Bielefeld-Verschwörung, ออกเสียง: [ˈbiːləfɛltfɛɐ̯ˌʃvøːʁʊŋ]) เป็นทฤษฎีสมคบคิดเชิงเสียดสี ที่บอกว่าเมืองบีเลอเฟ็ลท์ในประเทศเยอรมนีไม่มีอยู่จริง แต่เป็นภาพลวงตาและโฆษณาชวนเชื่อที่สร้างขึ้นโดยอำนาจหลายกลุ่ม เรื่องสมคบคิดนี้เริ่มต้นครั้งแรกในยูสเน็ตเยอรมันในปี 1994 และกลายมาเป็นส่วนหนึ่งของการตลาดของเมือง และอังเกลา แมร์เคิล นายกรัฐมนตรีเยอรมนี ยังเคยพูดถึงเรื่องสมคบคิดนี้
ภาพรวม

เรื่องสมคบคิดนี้ระบุว่าเมืองบีเลอเฟ็ลท์ (ประชากร 341,755 คน ข้อมูลเมื่อ ธันวาคม 2021) ซึ่งอยู่ในรัฐนอร์ทไรน์-เว็สท์ฟาเลิน ไม่มีอยู่จริง เป็นเพียงเรื่องชวนเชื่อที่สร้างขึ้นโดยกลุ่มคนหรือคนที่เรียกว่า ซี (SIE; "พวกมัน/พวกเขา" ในภาษาเยอรมัน เขียนเป็นอักษรพิมพ์ใหญ่ทุกตัว) ซึ่งสร้างเรื่องนี้ขึ้นภายใต้ความร่วมมือกับรัฐบาลเพื่อสร้างภาพลวงตาว่าเมืองนี้มีอยู่
ทฤษฎีนี้เสนอคำถามไว้สามข้อ:
คุณรู้จักใครสักคนที่มาจากบีเลอเฟ็ลท์ไหม?
คุณเคยไปบีเลอเฟ็ลท์ไหม?
คุณรู้จักใครสักคนที่เคยไปบีเลอเฟ็ลท์ไหม?
คนส่วนใหญ่มักจะตอบว่า ไม่ สำหรับสามคำถามนี้ ใครก็ตามที่อ้างว่ารู้จักบีเลอเฟ็ลท์จะถูกเถียงว่าเป็นส่วนหนึ่งของทฤษฎีสมคบคิด หรือไม่ก็ถูกล้างสมอง
ที่มาและสาเหตุของทฤษฎีสมคบคิดนี้เริ่มต่อเติมเข้ามาจากทฤษฎีเดิม มีผู้ตั้งข้อสังเกตขำ ๆ ว่า "ซี" คือซีไอเอ, มอสซาด หรือเอเลียนที่ใช้มหาวิทยาลัยบีเลอเฟ็ลท์ปลอมมาปกปิดยานอวกาศของตน
ประวัติศาสตร์

ทฤษฎีสมคบคิดนี้เปิดเผยสู่สาธารณะครั้งแรกในโพสต์บนเว็บกลุ่มข่าว de.talk.bizarre ในวันที่ 16 พฤษภาคม 1994 โดยอัคคิม เฮ็ลท์ (Achim Held) นักศึกษาวิทยาการคอมพิวเตอร์ของมหาวิทยาลัยคีล หลังจากที่เพื่อนคนหนึ่งของเฮ็ลท์เจอกับคนจากบีเลอเฟ็ลท์คนหนึ่งในงานเลี้ยงนักศึกษาเมื่อปี 1993 เขากล่าวว่า "เป็นไปไม่ได้น่า" (Das gibt's doch gar nicht) อย่างไรก็ตาม คำแปลตรงตัวของประโยคนี้คือ "สิ่งนั้นไม่มีอยู่จริง" จึงเป็นการกล่าวกลาย ๆ (และออกกำกวม) ว่าไม่ใช่แค่เขาไม่เชื่อบุคคลนั้น แต่ยังรวมถึงว่าเมืองนี้ไม่มีอยู่จริงด้วย เรื่องนี้แพร่กระจายไปทั่วโลกอินเทอร์เน็ตของเยอรมนี และยังคงเป็นที่พูดถึงแม้ผ่านมาแล้วกว่า 30 ปี
ในบทสัมภาษณ์ทางโทรทัศน์เนื่องในโอกาสสิบปีของโพสต์ในกลุ่มข่าว เฮ็ลท์ระบุว่าเรื่องนี้มีที่มาจากโพสต์ในยูสเน็ตของเขาแน่นอน โพสต์ดังกล่าวนั้นเป็นไปเพื่อความตลกล้วน ๆ และเรื่องเล่านี้เขาคิดขึ้นระหว่างอยู่ที่งานเลี้ยงนักศึกษาและกำลังคุยกับนักอ่านนิตยสารนิวเอจ และจากการเดินทางโดยรถยนต์ผ่านเมืองบีเลอเฟ็ลท์ตอนที่มีการปิดทางลงทางด่วนไปที่ออกไปเมืองลีเบอฟีลท์
แอลัน เลสซอฟฟ์ (Alan Lessoff) นักประวัติศาสตร์ ตั้งข้อสังเกตว่าความน่าสนใจของทฤษฎีว่าบีเลอเฟ็ลท์ไม่มีอยู่จริงเป็นผลมาจากว่าบีเลอเฟ็ลท์ไม่มีจุดเด่น ไม่มีสถาบันสำคัญ หรือสถานที่ท่องเที่ยวที่โดดเด่น ไม่ได้ตั้งอยู่บนแม่น้ำสายสำคัญ เขาระบุต่อว่า "บีเลอเฟ็ลท์คือนิยามของความไม่เข้าพวก" (Bielefeld defines nondescript)
การตอบรับ

ในปี 1999 หรือห้าปีหลังเรื่องนี้แพร่กระจาย สภานครบีเลอเฟ็ลท์ได้ปล่อยประกาศสู่สาธารณะ หัวเรื่องว่า "บีเลอเฟ็ลท์มีอยู่จริง!" (Bielefeld gibt es doch!) ในวันเมษาหน้าโง่ งานฉลองครบรอบ 800 ปีของเมืองในปี 2014 จัดขึ้นโดยใช้คำขวัญว่า "เป็นไปไม่ได้น่า" (Das gibt's doch gar nicht)
ในเดือนพฤศจิกายน 2012 อังเกลา แมร์เคิล นายกรัฐมนตรีเยอรมนี เคยกล่าวเป็นนัยถึงทฤษฎีสมคบคิดในที่สาธารณะขณะเล่าถึงการประชุมครั้งหนึ่งที่เธอเคยเข้าร่วมที่ศาลาว่าการเมืองบีเลอเฟ็ลท์ เธอระบุว่า "...ก็ต่อเมื่อเมืองนี้มีอยู่จริงตั้งแต่แรก" (... so es denn existiert) และ "ฉันมีความรู้สึกว่าฉันเคยไปที่นั่น" (Ich hatte den Eindruck, ich war da)
เรื่องคล้ายกัน

เรื่องสมคบคิดเชิงเสียดสีคล้าย ๆ กัน มีทั้งเกี่ยวกับรัฐอาครีในประเทศบราซิล, แคว้นโมลีเซในประเทศอิตาลี, รัฐตลัซกาลาในประเทศเม็กซิโก, แคว้นมูร์เซียในประเทศสเปน, เมืองฮัสเซิลต์ในประเทศเบลเยียม, เมืองรังกากัวและเมืองกอมบาร์บาลาในประเทศชิลี, เมืองบาร์รังกาเบร์เมฮาในประเทศโคลอมเบีย, รัฐลาปัมปาในประเทศอาร์เจนตินา, ทะเลสาบบอลอโตนในประเทศฮังการี, เมืองเนสซีโอนาในประเทศอิสราเอล ไปจนถึงทั้งประเทศฟินแลนด์ และประเทศออสเตรเลีย ส่วนในสหรัฐมีเรื่องคล้ายกันสำหรับรัฐไวโอมิง และรัฐไอดาโฮ โดยเรื่องของไวโอมิงนี้มีมาจากการ์ตูน การ์ฟีลด์และผองเพื่อน
ปราสาทชปาเรินแบร์ค โบราณสถานหนึ่งในเมืองบีเลอเฟ็ลท์
ภาพขบขันตามเรื่องสมคบคิดว่า "ฟินแลนด์ไม่มีอยู่จริง"
เวเซอร์ชตาดีอ็อน

| --- | --- |
เวเซอร์ชตาดีอ็อนในปี ค.ศ. 2012

ชื่อเต็ม: เวเซอร์ชตาดีอ็อน
ที่ตั้ง: Franz-Böhmert-Straße 1, เบรเมิน, ประเทศเยอรมนี
เจ้าของ: Bremer Weser-Stadion GmbH
ผู้ดำเนินการ: Bremer Weser-Stadion GmbH
ที่นั่งพิเศษ: 79
ความจุ: 42,100 ที่นั่ง (นัดลีก), 37,441 ที่นั่ง (นัดทีมชาติ)
ขนาดสนาม: 105 × 68 m
พื้นผิว: หญ้า
การก่อสร้าง
เปิดใช้สนาม: ค.ศ. 1947
ปรับปรุง: ค.ศ. 1963–1965, 1989, 2005, 2008–2012
งบประมาณในการก่อสร้าง: 76.5 ล้านยูโร (ค.ศ. 2008–2011)
การใช้งาน
เอ็สเฟา แวร์เดอร์เบรเมิน (ค.ศ. 1947–ปัจจุบัน) ฟุตบอลทีมชาติเยอรมนี (บางนัด)
เวเซอร์ชตาดีอ็อน (เยอรมัน: Weserstadion) เป็นสนามฟุตบอลตั้งอยู่ที่เมืองเบรเมิน ประเทศเยอรมนี ตั้งอยู่ฝั่งเหนือของแม่น้ำเวเซอร์ ล้อมรอบด้วยสวนสาธารณะ และอยู่ห่างจากใจกลางเมืองไปประมาณ 1 กิโลเมตรเท่านั้น สนามแห่งนี้เป็นสนามเหย้าของแวร์เดอร์เบรเมิน สโมสรในบุนเดิสลีกา
นอกจากการแข่งขันฟุตบอลแล้ว สนามแห่งนี้ยังใช้งานมหรสพ ซึ่งเคยมีศิลปินระดับโลกมาร่วมแสดง อาทิ บอน โจวี, ไมเคิล แจ็กสัน, ทีนา เทอร์เนอร์, ดีเพชโมด, เมทัลลิกา, เดอะโรลลิงสโตนส์, กันส์แอนด์โรสเซส, แวนแฮเลน เป็นต้น
การแข่งขันระดับทีมชาติ

| วันที่ | เจ้าบ้าน | ทีมเยือน | ผล (สกอร์ครึ่งแรก) | การแข่งขัน | จำนวนผู้ชม |
| --- | --- | --- | --- | --- | --- |
| 000000001939-05-23-000023 พฤษภาคม 1939 |  เยอรมนี |  ไอร์แลนด์ | 1–1 (1–0) | กระชับมิตร | 35,000 |
| 000000001980-02-27-000027 กุมภาพันธ์ 1980 |  เยอรมนีตะวันตก |  มอลตา | 8–0 (3–0) | ฟุตบอลชิงแชมป์แห่งชาติยุโรป 1980 รอบคัดเลือก | 38,000 |
| 000000001988-06-04-00004 มิถุนายน 1988 |  เยอรมนีตะวันตก |  ยูโกสลาเวีย | 1–1 (0–1) | กระชับมิตร | 13,000 |
| 000000001992-06-02-00002 มิถุนายน 1992 |  เยอรมนี |  ไอร์แลนด์เหนือ | 1–1 (1–1) | กระชับมิตร | 30,000 |
| 000000001997-04-30-000030 เมษายน 1997 |  เยอรมนี |  ยูเครน | 2–0 (0–0) | ฟุตบอลโลก 1998 รอบคัดเลือก | 33,242 |
| 000000001999-04-28-000028 เมษายน 1999 |  เยอรมนี |  สกอตแลนด์ | 0–1 (0–0) | กระชับมิตร | 27,000 |
| 000000002001-05-29-000029 พฤษภาคม 2001 |  เยอรมนี |  สโลวาเกีย | 2–0 (0–0) | กระชับมิตร | 18,000 |
| 000000002003-04-30-000030 เมษายน 2003 |  เยอรมนี |  เซอร์เบียและมอนเตเนโกร | 1–0 (0–0) | กระชับมิตร | 26,000 |
| 000000002005-09-07-00007 กันยายน 2005 |  เยอรมนี |  แอฟริกาใต้ | 4–2 (1–1) | กระชับมิตร | 28,100 |
| 000000002012-02-29-000029 กุมภาพันธ์ 2012 |  เยอรมนี |  ฝรั่งเศส | 1–2 (0–1) | กระชับมิตร | 37,800 |
ระเบียงภาพ

ฝั่งทิศเหนือของสนามในปี ค.ศ. 2007
กองเชียร์ Ostkurve ในปี ค.ศ. 2009
ภายในสนาม ค.ศ. 2011
มุมสูงของสนาม ค.ศ. 2012
แฟนและสนามในวันแข่งขัน ค.ศ. 2014
แหล่งข้อมูลอื่น

3D model of the Weserstadion เก็บถาวร 2013-05-28 ที่ เวย์แบ็กแมชชีน
Stadium picture เก็บถาวร 2012-04-25 ที่ เวย์แบ็กแมชชีน
เว็บไซต์อย่างเป็นทางการ (เยอรมัน)
53°3′59.02″N 8°50′15.46″E﻿ / ﻿53.0663944°N 8.8376278°E﻿ / 53.0663944; 8.8376278